
Korzo 40/I - RIJEKA 

	[bookmark: __DdeLink__47_273448963]NANOS

	nedjelja, 30.08.2026.

	[bookmark: _GoBack]Polazak: Rijeka, parkiralište Delta u 6 sati
	Povratak: u ranim večernjim satima

	Prijevoz: osobna vozila
	Cijena: 15 € ( trošak za gorivo )

	Opis: 
Nanos, poznat i kao „Čuvar Vipavske doline“, prostrana je kraška visoravan u jugozapadnoj Sloveniji, smještena na prijelazu između Primorske i Notranjske. Geografski pripada području Dinarskog gorja i predstavlja jednu od njegovih najistaknutijih kraških uzvisina u Sloveniji.

Nanos se nalazi na sjeveroistočnom rubu Vipavske doline, dok se na sjeveru nastavlja prema Trnovskom gozdu. Ova izrazita vapnenačka planina pruža se u smjeru sjeverozapad–jugoistok, duga je približno 12 kilometara, a široka oko 6 kilometara.

Niži dijelovi Nanosa prekriveni su uglavnom bukovim šumama, dok su viši i izloženiji dijelovi obrasli borovom vegetacijom karakterističnom za kraški prostor. Gornji dio planine ima oblik prostrane visoravni, s brojnim kraškim oblicima reljefa koji su nastali djelovanjem vode na vapnenačkoj podlozi. Najpoznatiji vrh Nanosa je Pleša (1262 m), smješten na istočnom dijelu visoravni, dok je najviša točka planine Suhi vrh (1313 m).

Na izlet krećemo s parkirališta Delta u 6 sati cestovnim pravcem (bez plaćanja cestarine):

Rijeka - Pasjak (D8)

GP Pasjak / Starod

Starod - Kozina (G7/E61)

Kozina - Divača - Razdrto (reg. cesta)

 

Nakon kraće okrijepe u mjestu Razdrto (574 m) krećemo na vrh Pleša (1262 m) kružnom stazom ukupne dužine cca 12 km i visinskog uspona od 700 m za što će nam trebati oko 6 sati hoda. 

Veću pauzu radimo neposredno ispod vrha Pleša gdje se nalazi Vojkova koča na Nanosu koja osim terase s panoramskim pogledom nudi piće, topla jela i slastice. 

Vojkova koča na Nanosu (1240 m) je ujedno i kontrolna točka Slovenske planinarske poti.

Napomena:
Prilikom prijave molim naznačite jeste li vozač i koliko mjesta imate na raspolaganju


	Težina staze: srednje teška staza (6 sati hoda)

	Oprema: Standardna planinarska oprema prilagođena vremenskim uvjetima

	Vodič(i): Božo Barbarić ( +38598404918 )

	Prijave i informacije: u tajništvu Društva do 25.08.2026.




Prijavom na izlet svaki član Društva potvrđuje da je upoznat sa zahtjevima izleta, da ispunjava zdravstvene, fizičke i tehničke uvjete za sigurno sudjelovanje na izletu, da ima uplaćenu članarinu HPS-a za tekuću godinu, te da pristupa izletu na vlastitu odgovornost. Sudionik je dužan tijekom izleta slušati upute vodiča. U slučaju loših vremenskih prilika ili drugih nepredviđenih okolnosti, vodič ima pravo promijeniti rutu ili otkazati izlet. 

